cyanic-selkie/wikianc huggingface dataset:
மீண்டும் ஒரு காதல் கதை (1985 திரைப்படம்)
கதைச் சுருக்கம்
ஒருநாள் இருவரும் காடுகளினிடையே சென்றுகொண்டிருக்கும் போது அங்கே வந்த கிராமத் தலைவன் அவர்களைத் துன்புறுத்துகிறான். நடந்த கைகலப்பில் குப்பி அவன் தலையில் ஒரு பாறாங்கல்லை வீசி கொன்றுவிடுகிறான். குப்பிக்கு சிறை தண்டனை கிடைக்கிறது. குப்பியிடமிருந்து பிரிக்கப்பட்ட சரசு, மிகுந்த மன உளைச்சலுக்கு ஆளாகிறாள். மருத்துவமனையில் குப்பி ஒரு குழந்தையைப் பெற்றெடுக்கிறாள். சிறையிலிருந்த குப்பி சிறப்பு அனுமதியுடன் அவளை மருத்துவமனையில் சந்திக்கிறான். அவர்கள் தங்களின் கடந்த கால மகிழ்ச்சியான தருணங்களை எண்ணி மகிழ்கின்றனர். பிரசவத்திற்குப் பிறகு சரசு இறந்து விடுகிறாள். குப்பியால் அவளது மரணத்தைப் புரிந்து கொள்ள முடியவில்லை. அவளுக்கு உயிர் கொடுக்க எவ்வளவோ முயற்சிக்கிறான். அதில் அவன் தோல்வியடைகின்றான். புதிதாக பிறந்த குழந்தையை பறித்துக்கொண்ட குப்பி அனைவரையும் பயமுறுத்துகிறான். ஆனால் சிலரால் தடுக்கப்பட்டு மீண்டும் சிறையில் அடைக்கப்படுகிறான். சரசு இறந்த பின் குப்பி ஒருபோதும் யாரிடமும் வாய் பேசாமல் சிரித்துக்கொண்டே இருக்கின்றான். சில ஆண்டுகள் கழித்து சிறையில் குப்பி இறந்துபோகின்றான்.
தயாரிப்பு
"மீண்டும் ஒரு காதல் கதை" அறிமுக இயக்குநரான பிரதாப் கே போத்தன் இயக்கத்தில் வெளிவந்த திரைப்படமாகும்.. அவர் " இக்கதாபாத்திரத்தில் நடிக்க முன்னணி நடிகர்களை கண்டுபிடிக்க முடியவில்லை என்பதால் நானே நடித்தேன்" என்றார். தெலுங்கு படங்களில் எதிர்மறையான பாத்திரங்களை திரைப்படமாக்க நிதியை திரட்டினார். இத்திரைக்கதை சோமாசுந்தரேசுவரால் எழுதப்பட்டது. பன்னீர் புஷ்பங்கள் (1981) படபிடிப்பின் போது, அவரது திரைக்கதையை அடிப்படையாகக் கொண்ட ஒரு திரைப்படத்தை இயக்கப்போவதாக போத்தன் அவருக்கு உறுதியளித்தார். இப்படத்தின் ஒளிப்பதிவை பி. சி. ஸ்ரீராம் கவனித்துக்கொண்டார். இத்திரைப்படம் ஓராண்டில் படமாக்கப்பட்டது. படத்தின் தயாரிப்பின் போது, போத்தன் மற்றும் ராதிகா ஆகிய இருவரும் காதலித்து திருமணம் செய்து கொண்டனர், ஆயினும் அவர்கள் திருமணம் 1986 இல் விவாகரத்தில் முடிந்தது.
வரவேற்பு
இத்திரைப்படம் 32வது தேசியத் திரைப்பட விழாவில் அறிமுக இயக்குநருக்கான விருதினை பெற்றது. 1991 ஆம் ஆண்டு நடைபெற்ற இந்திய திரைப்பட இயக்குனர்களுக்கான திரைப்பட விழாவில் "மீண்டும் ஒரு காதல் கதை"யை போன்ற புத்திசாலித்தனமான் கதையை எடுக்கக்கூடிய அற்புதமான கலையை பிரதாப் போத்தன் கொண்டுள்ளார் என பாரட்டப்பட்டார்.
மேற்கோள்கள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ராதிகா நடித்த திரைப்படங்கள்
ஜீன்ஸ் (தொலைக்காட்சி நிகழ்ச்சி)
ஜீன்ஸ் என்பது 2015ஆம் ஆண்டு முதல் ஜீ தமிழ் தொலைக்காட்சியில் ஒளிபரப்பான ஒரு விளையாட்டு நிகழ்ச்சி ஆகும். இந்த நிகழ்ச்சியின் முதல் மற்றும் இரண்டாம் பருவத்தை நடிகை ரோஜா தொகுத்து வழங்கினார். மூன்றாம் பருவத்தை நடிகை பிரியா ராமன் தொகுத்து வழங்குகின்றார். இந்த நிகழ்ச்சி சூன் 17, 2018 முதல் ஒவ்வொரு ஞாயிற்றுக்கிழமைகளில் பிற்பகல் 2:30 மணிக்கு ஒளிபரப்பானது.
நிகழ்ச்சியின் சுருக்கம்
இந்த நிகழ்ச்சியில் சாதாரணா மக்கள் அவர்களின் குடும்பத்தினருடன் கலந்து கொள்ளவர்கள். ஒவொரு பகுதியிலும் 2 பிரபலங்கள் கலந்து கொண்டு அவர்கள் யார் யாருடைய யாடை (ஜீன்ஸ்) என்று கொடுக்கப்படும் நேரத்தில் கண்டுபிடிக்க வேண்டும். முதலில் இந்த நிகழ்ச்சியில் பங்கு பெரும் பிரபலங்களுக்கு முதலிலே பணம் கொடுக்கப்படும், நிகழ்ச்சியில் வெற்றி பெறுவதை பொறுத்து அவர்களின் பணம் பல லட்சங்கள் வரை அதிகரிக்கும். இவ் போட்டியில் 4 சுற்று நடைபெறும்.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ் விளையாட்டுத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
அனைத்திந்திய மருத்துவ அறிவியல் கழகம், மதுரை
அனைத்திந்திய மருத்துவ அறிவியல் கழகம், மதுரை (All India Institute of Medical Sciences, AIIMS Madurai) தமிழ்நாட்டின் மதுரை மாவட்டம், திருப்பரங்குன்றம் வட்டம், தோப்பூரில் அமைய இருக்கின்றது. அரசு மருத்துவக் கல்லூரியுடன் கூடிய மருத்துவ ஆய்வு பல்கலைக்கழகமும் அமைய இருக்கின்றது. தன்னாட்சி பெற்ற இந்த மருத்துவக் கழகம் இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.
அமைய இருக்கும் இடம்
தோப்பூர் கிராமம், மதுரை - கன்னியாகுமரி தேசிய நெடுஞ்சாலை 7 (இந்தியா) ல், மதுரையிலிருந்து திருமங்கலம் செல்லும் வழியில் 13 கிலோ மீட்டர் தொலைவில் தோப்பூர் என்னும் கிராமம் இருக்கின்றது. மதுரை வானூர்தி நிலையத்திலிருந்து 10 கிலோ மீட்டர் தொலைவிலும் உள்ளது. .
அடிக்கல் நாட்டு விழா
மதுரை தோப்பூரில் 2019 ஆம் ஆண்டு ஜனவரி 27 ஆம் நாள் இந்திப் பிரதமர் நரேந்திர மோடி இம்மருத்துவமனைக்கான அடிக்கல் நாட்டுகிறார். இம்மருத்துவமனை 264 கோடி ரூபாய் செலவில் அமைய உள்ளது.
வகுப்புகள்
மதுரை, அகில இந்திய மருத்துவ அறிவியல் கழகத்தில் (எய்ம்ஸ்) முதலாம் ஆண்டு எம்பிபிஎஸ் மாணவர்களுக்கான வகுப்புகள் ராமநாதபுரம் அரசு மருத்துவக் கல்லூரி மருத்துவமனையில் உள்ள தற்காலிக வளாகத்தில் ஏப்ரல் 4 2022ல் தற்காலிகமாக தொடங்கியது. புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனம் (ஜிப்மர்), மதுரை எய்ம்ஸ் மருத்துவமனைக்கான வழிகாட்டி நிறுவனமாக நியமிக்கப்பட்டுள்ளது.
மேற்கோள்கள்
பகுப்பு:இந்திய மருத்துவமனைகள்
ரேணுகா சரணாலயம்
ரேணுகா சரணாலயம் (Renuka Sanctuary) என்பது இந்தியாவில் இமாச்சல பிரதேசத்தில் உள்ள சிர்மூர் மாவட்டத்தில் அமைந்துள்ள இயற்கை சரணாலயம் ஆகும். இது சாலைகளின் வலையமைப்புடன் நன்கு இணைக்கப்பட்டுள்ளது. இச்சரணாலயம் சுமார் 4.028 சதுர கிலோமீட்டர் பரப்பளவைக் கொண்டுள்ளது. ரேணுகா காப்புக் காடுகள் என்றும் அழைக்கப்படும் இது முறையாக ஒரு சரணாலயமாக அறிவிக்கப்பட்டுள்ளது. மேலும் இச்சரணாலயத்திற்கு வெளியே அமைந்துள்ள சுமார் 3 சதுர கிலோமீட்டர் பரப்பளவு இடையகப் பகுதியாக அறிவிக்கப்பட்டுள்ளது.
மத நம்பிக்கை
இப்பகுதி இதன் மத, அழகியல் மற்றும் கலாச்சார மதிப்பால் நன்கு அங்கீகரிக்கப்பட்டுள்ளது. ரேணுகா என்பது ரேணுகா மற்றும் பரசுராமர் என்ற தாய்-மகன் இரட்டையர்களின் கோவில்களின் உறைவிடமாகும். புராணப்படி ரேணுகா துர்க்கையின் அவதாரம் ஆகும். துர்க்கை ரிசி ஜமதக்கினியின் மனைவி ஆவார். பரசுராமர் விஷ்ணுவின் ஆறாவது அவதாரம் என்று நம்பப்படுகிறது. இத்தம்பதியரின் ஐந்து மகன்களில் இளையவர். தந்தையின் கட்டளைக்குக் கீழ்ப்படிவதற்காக, பரசுராமர் தனது தாயின் வாங்க வேண்டும் என்று நம்பப்படுகிறது. தனது தாயைக் கொன்ற பிறகு, இவர் தனது தந்தையிடம் உயிரைக் காப்பாற்றும்படி கெஞ்சினார். அதற்கு ரிசி ஒப்புக்கொண்டார். ரேணுகா மிகவும் அழகானவராகக் கருதப்பட்டார். சஹஸ்தர்வாஹு, பேரரசர், இவரைத் திருமணம் செய்து கொள்ள விரும்பினார். ஒருமுறை பரசுராமர் இல்லாதபோது, ரேணுகாவைத் திருமணம் செய்வதற்காக ரிசி யம்தகினியையும் இவரது நான்கு மகன்களையும் கொன்றார்.
ரேணுகா தப்பிக்க அக்காலத்தில் ராம்சரோவர் என்று அழைக்கப்பட்ட சிறிய குளத்தில் குதித்து மறைந்தார். அன்றிலிருந்து இந்த ஏரி ரேணுகா ஏரி என்று போற்றப்படுகிறது.
புவியியல் அம்சம்
இந்திய வனவிலங்கு நிறுவனம் வகைப்பாட்டின் படி, உயிர்-புவியியல் மண்டலம் IV மற்றும் உயிர் புவியியல் மாகாணம் IV ஆகியவற்றில் இந்த சரணாலயம் வருகிறது. வன வகை வகைப்பாட்டின் படி, பகுதி 5B/C2 குழுவின் கீழ் வருகிறது. அதாவது உலர் கலப்பு இலையுதிர் காடுகள் மற்றும் குழு 5/051 அதாவது உலர் குங்கிலியம் காடுகளுடன் கூடியது.
தாவரங்கள்
இந்த காடு அனோஜெய்சஸ், லூசினியா, டெர்மினாலியா, கைர், ஷிஷாம், கேரி மாம்பழங்கள், கோர்டியா மற்றும் கொடி வகைகளைக் கொண்டுள்ளது.
விலங்குகள்
விலங்கினங்களில் சிறுத்தை, கடமான், புள்ளிமான், கேளையாடு, குள்ள நரி, குழி முயல், காட்டுப்பூனை, பனை சிவெட், முள்ளம்பன்றி, நீல அழகி, கருப்பு பார்ட்ரிட்ஜ், கொண்டைக்குருவி, மலை காகம், குங்குமப் பூச்சிட்டு, கரிச்சான், பொதுவான நாமக்கோழி மற்றும் பச்சைப் புறா ஆகியவை காணப்படுகின்றன.
ரேணுகா உயிரியல் பூங்கா இமாச்சல பிரதேசத்தில் உள்ள பழமையான உயிரியல் பூங்கா ஆகும். இது 1957-ல் மீட்கப்பட்ட விலங்குகளுடன் தொடங்கப்பட்டது. இங்குக் கொண்டுவரப்பட்ட முதல் விலங்கு மோதி என்ற ஆண் புள்ளிமான். அதிகரித்து வரும் விலங்குகளுக்கு இடமளிக்க, ஒரு 1983-ல் திறந்த பூங்கா உருவாக்கப்பட்டது. மிருகக்காட்சிசாலையிலிருந்து நீலான் மற்றும் புல்வாய் கொண்டுவரப்பட்டது. 1985ல் இந்தியப் பிரதமராக இருந்த இராஜீவ் காந்தியால் பரிசளிக்கப்பட்ட ஒரு இணை கயால் அருணாச்சலப் பிரதேசத்திலிருந்தும் மற்றொன்று 1986ல் நாகாலாந்திலிருந்தும் கொண்டுவரப்பட்டது. 1975ஆம் ஆண்டு ஜுனாகரிலிருந்து ஒரு இணை சிங்கம் உயிரியல் பூங்காவிற்குக் கொண்டு வரப்பட்டன.
வெளி இணைப்புகள்
பகுப்பு:வனவிலங்குகள் காப்பகங்கள் பகுப்பு:இமாச்சலப் பிரதேச சுற்றுலாத் தலங்கள்
கிங்காகு ஜி
கிங்காகு ஜி (Kinkaku-ji (金閣寺), அலுவலகப் பெயர் Rokuon-ji (鹿苑寺) இது சப்பானின் கியோத்தோவில் உள்ள சென் புத்தமதக் கோயில் ஆகும். இது சப்பானிலுள்ள புகழ் வாய்ந்த கட்டடங்களில் ஒன்றாகவும், அதிகளவு வருகையாளர்களைக் கவரும் ஒன்றாகவும் உள்ளது. இது சப்பானின் தேசிய சிறப்பு வரலாற்று இடமாகவும், தேசிய சிறப்பு நிலத் தோற்றமாகவும், 17 பண்டைய கேயோடோ வரலாற்று நினைவுச் சின்னங்களின் உலகப் பாரம்பரியக் களங்களில் ஒன்றாகவும் உள்ளது.
வரலாறு
கிங்காகு ஜி பகுதி தொடக்கத்தில் கிராம மாளிகையாக, ஆற்றல் மிக்க அரசியல் மேதையான "சயோன்ஜி" என்பவருக்குச் சொந்தமாக இருந்தபோது "கிட்டாயமா டாய்" (Kitayama-dai) என அழைக்கப்பட்டது. கின்ககு-ஜியின் வரலாறு 1397 இற்குரியதாக இருந்தபோது கிராம மாளிகை சயோன்ஜி குடும்பத்தினரால் வாங்கப்பட்டு, பின்னர் கிங்காகு ஜி தொகுதியாக மாற்றப்பட்டது. யோகிமிட்சு இறந்ததும் அவருடைய மகன் சென்னிற்கு மாற்றிவிட்டதாக அவருடைய மனைவி கூறியிருந்தார்.
ஒனின் போரின்போது (1467–1477), கூடாரம் முதல் கட்டிடத் தொகுதி வரையான முழுக் கட்டடமும் தீக்கிரையாகியது.
சூலை 2, 1950 அன்று 2:30 மு.ப. வேளையில், 22 வயதான புதிய பிக்குவால் கூடாரம் தீக்கிரையாக்கப்பட்டது. பிறகு, அவர் அக்கட்டடத்திற்குப் பின்னால் உள்ள மலையில் தற்கொலை செய்ய முயற்சித்தார். ஆனாலும் அவர் காப்பாற்றப்பட்டுப் பாதுகாப்பில் வைக்கப்பட்டார். பிக்கு ஏழு வருட சிறைவாச தண்டனை பெற்றாலும், அவருக்கிருந்த மனவியாதி (தொல்லை கொடுக்கும் மனப்பான்மை, மனப்பித்து) காரணமாக செப்டம்பர் 29, 1955 இல் விடுதலை செய்யப்பட்டார். காச நோய் காரணமாக அவர் இறந்தார். தீயினால் அசிங்ககா யோகிமிட்சுவின் சிலை அழிந்தது. பின்னர் புதிய சிலை அமைக்கப்பட்டுள்ளது. 1956 ஆம் ஆண்டு புனைகதையான "பொற் கூடாரக் கோயில்" என்ற நூலில் அச்சம்பவம் மையமாகவுள்ளது.
thumbnail|கூரையின் மேலுள்ள அலங்காரம் தற்போதைய கூடாரக் கட்டுமானம் புதிதாக 1955 ஆம் ஆண்டு அமைக்கப்பட்டது. இது 12.5 மீ. உயரம் கொண்ட மூன்று மாடிகளை உடையது. புனரமைப்பானது மூலத்தின் நகலாகவுள்ளது என்று கூறப்பட்டாலும், மூலக் கட்டமைப்பில் பரந்த பொன் இலைப் போர்வை அல்லது பூச்சு காணப்பட்டது என்ற சில சந்தேகங்கள் உள்ளன. 1984 இல், சப்பானிய அரக்கு சாயப் பூச்சு சிறிது அழுக்காகியதும், புதிய பூச்சுடன் பொன் இலைக்கு பொன் மூலாம் ஆகியன மூலப் பூச்சைவிட (0.1 மைக்ரோமீட்டருக்குப் பதில் 0.5 மைக்ரோமீட்டர்) அதிக கனத்தில் பூசப்பட்டு, 1987 இல் வேலை நிறைவுற்றது. மேலதிகமாக, உட்புறக்கட்டம், ஓவியங்கள், அசிங்ககா யோகிமிட்சுவின் சிலை என்பன புதுப்பிக்கப்பட்டன. இறுதியில், 2003 இல் கூரை புதுப்பிக்கப்பட்டது.
கிங்காகு எனும் பெயரின் மூலம் கூடாரத்தை மூடியிருந்த பொன் இலைகளினால் பெறப்பட்டது. பொன் நிறம் கூடாரத்திற்கு அதன் அர்த்தத்தினால் முக்கியத்துவம் பெறுகிறது. பொன் மாசுபடுதலில் இருந்து தூய்மைப்படுத்தி தணிக்கும் அல்லது மரணத்திலிருந்து மறையான சிந்தனையிலிருந்து தூய்மைப்படுத்தும் என்ற கருத்தினைக் கொண்டுள்ளது. பொன் இலைக்காக இந்த அர்த்தத்தைவிட, முரோமச்சி காலம் பாரியளவில் மிகையளவுப் பார்வையில் தங்கியிருந்தது.
வடிவமைப்பு விபரம்
thumbnail|கிங்காகு ஜி பொன் நிற அலங்காரம் விபரம் பொற் கூடாரம் (金閣) தரையிலுள்ள ரோகூன் கோயிற் தொகுதியிலிருந்து மூன்று மாடிக் கட்டத்தைக் கொண்டது. உச்சியிலுள்ள இரு கூடாரங்களும் தூய பொன் இலைகளினால் மூடப்பட்டுள்ளது. இப்பகுதி புத்தரின் (புத்தரின் சாம்பல்) புனிதப் பொருட்களை வைத்திருக்கும் இடமாகவுள்ளது. இக்கட்டம் அப்பகுதியிலுள்ள இரு கோயில்களுக்கு (வெள்ளிக் கூடாரக் கோயில், சொகோசு) முக்கிய மாதிரியாகத் திகழ்கிறது. அக்கோயில்கள் கட்டப்பட்டபோது, கிங்காகு ஜிவின் வடிவம் பயன்பட்டதோடு, அதன் இரண்டாம், மூன்றாம் மாடிகளின் பெயரையும் இவற்றுக்குப் பாவிக்கப்பட்டது.
வெளி இணைப்புகள்
பகுப்பு:சப்பானிய உலக பாரம்பரியக் களங்கள் பகுப்பு:ஆசிய மாதக் கட்டுரைகள் நவம்பர் 2015
செஞ்சேரிமலை
'செஞ்சேரிமலை' என்பது தமிழ்நாட்டில் கோவை மாவட்டத்தில் சூலூர் வட்டத்திற்கு உட்பட்ட ஓர் கிராமமாகும். இங்கு மலைமேல் அமைந்துள்ள அருள்மிகு ஸ்ரீ மந்தரகிரி வேலாயுத சுவாமி திருக்கோவில் திருவிழா வெகு விமரிசையாக கொண்டாடப்படுகிறது. முன்னாள் தமிழ்நாடு முதலமைச்சர் ஜெயலலிதா இக்கோவிலை இந்து சமய அறநிலையத்துறை கட்டுப்பாட்டின் கீழ் கொண்டு வந்தார். இக்கோவில் புதுப்பிக்கப்பட்டு நல்ல தோற்றத்துடன் காணப்படுகிறது. இப்பகுதியானது தென்னை விவசாயத்திற்குப் பெயர் பெற்று விளங்குகின்றது.
வரலாறு
தன்னை அடைந்தார்க்கு மட்டும் இன்றி மனதில் நினைத்தார்க்கும் இன்பங்களையும் நல்வாழ்வையும் அளிக்கும் பொருட்டு அருள்மிகு மந்திரகிரிவேலாயுத சுவாமி என்னும் திருப்பெயருடன் ஆறுமுகப்பெருமானாய் எழில்மிகு மேனி தாங்கி அருளும் தலம் தென்சேரிமலை என்பதாகும். இத்தலம் கொங்கு வள நாட்டில் கோவை மாவட்டம்,சூலூர் வட்டம்,சுல்தான் பேட்டை ஒன்றியத்தில் அமைந்துள்ளது.இத்தலம் குன்றுதோறடல் என்ற சிறப்பின் படியும் ஆதிபடைவீடு என்றும் சிறப்பாக வழங்கப்படுகிறது.
முருகப்பெருமான் பூமிக்கு வந்து இத்தனை குணாதிசயங்கள் கொண்ட இடத்தைத் தேடத் தொடங்கினார். செஞ்சேரிமலையில் - கடம்ப மரம், தர்பை, ஞான தீர்த்த சுனை வடிவில் கங்கை நீர் மற்றும் மகாவிஷ்ணு சிவ தீக்ஷை பெற்ற சின்னமலை ஆகிய இடங்களில் எல்லாம் நேர்கோட்டில், அருகருகே அமைந்துள்ளன. அவர் இங்கே தவம் செய்தார், முழு திருப்தியடைந்த பிறகு, சிவன் மந்திரத்தை உபதேசித்தார் மற்றும் வெல்ல முடியாத சக்திகளையும் வழங்கினார். மந்திரம் இங்கு பரிபாலனம் செய்யப்பட்டதால், அது மந்திரகிரி ஆனது.
இந்த கோவில் முதலில் கரிகால சோழனால் கட்டப்பட்டது மற்றும் கி.பி 13 ஆம் நூற்றாண்டில் மூன்றாம் வீர பல்லாலனால் புதுப்பிக்கப்பட்டது
இந்த கோவில் ஒரு சிறிய குன்றின் மீது அமைந்துள்ளது. மூலவர் மந்திராசலமூர்த்தி / தண்டாயுதபாணி / வேலாயுத சுவாமி என்று அழைக்கப்படுகிறார். வேலாயுதம் தனது 12 கைகளுடன், சேவல் சின்னம் கொண்ட கொடியையும், இடது கையில் சேவலையும் ஏந்தியபடி அருள்பாலிக்கிறார். உற்சவர் முத்துக்குமாரர். விஷ்ணு பகவான் வலது கையில் சிவலிங்கத்துடன் அருள்பாலிப்பது இக்கோயிலின் சிறப்பு. நவகிரக சன்னதியில் சூரிய பகவான் மேற்கு நோக்கிய நிலையில் மற்ற கிரகங்கள் அவருக்கு எதிராக உள்ளன.
சாயிலோக தீர்த்தம், ஞான தீர்த்த சுனை, சரஸ்வதி தீர்த்தம், லக்ஷ்மி தீர்த்தம், பிரம்ம தீர்த்தம், கனர் சுனை மற்றும் வள்ளி தீர்த்தம் ஆகியவை இக்கோயிலுடன் தொடர்புடைய தீர்த்தங்களாகும். கோடையில் கூட வறண்டு போகாத வற்றாத நீரூற்று இந்த மலையில் உள்ளது. ஸ்தல விருட்சம் என்பது கடம்ப மரம் (நியோலமார்க்கியா கடம்ப).
போக்குவரத்து
இங்கிருந்து மாவட்ட தலைநகரான கோயமுத்தூருக்கு பேருந்து வசதி உள்ளது. மேலும் பல்லடம், காமநாயக்கன்பாளையம் சுல்தான்பேட்டை, பொள்ளாச்சி, சூலூர், உடுமலைப்பேட்டை, பெதம்பம்பட்டி என அருகாமை நகரங்களுக்கும் பேருந்து வசதி உள்ளது.
செஞ்சேரிமலை கிணத்துக்கடவு ரயில் நிலையத்திலிருந்து 22 கி.மீ. தொலைவிலும், பல்லடத்திலிருந்து 24 கி.மீ. தொலைவிலும், பொள்ளாச்சியிலிருந்து 30 கி.மீ. தொலைவிலும், உடுமலைப்பேட்டையிலிருந்து 30 கி.மீ. தொலைவிலும், கோயம்புத்தூர் விமான நிலையத்திலிருந்து 42 கி.மீ. தொலைவிலும், கோயம்புத்தூரில் இருந்து 35 கி.மீ. தொலைவிலும் கோயில் அமைந்துள்ளது. உடுமலைப்பேட்டை மற்றும் பொள்ளாச்சியில் இருந்து செஞ்சேரிமலைக்கு ஏராளமான நகரப் பேருந்துகள் உள்ளன.
மக்கள் தொகை
2011 இந்திய மக்கள் தொகை கணக்கெடுப்பு படி இங்கு 1,765 பேர் வசிக்கின்றனர். இவற்றில் 49.02% பேர் ஆண்களும் 50.98% பேர் பெண்களும் வசிக்கின்றனர்.
தை பூச தேர் திருவிழா
இங்கு மலைமேல் அமைந்துள்ள மந்தரகிரி வேலாயுத சுவாமிக்கு வருடாவருடம் தேர்த் திருவிழா மிகவும் வெகு விமரிசையாக கொண்டாடப்படுகிறது. குறிப்பாக 2 தேர்கள் வடம்பிடித்து இழுக்கப்படுகிறது. முதல் தேர் செஞ்சேரிப்புத்தூர் தேர் இழுக்கப்படும். பிறகு இரண்டாவது தேர் செஞ்சேரிமலை தேர் இழுப்பர். இவ்விரு தேர்களையும் புதுப்பிக்க வருடாவருடம் நிதி ஒதுக்கீடு செய்யப்பட்டுள்ளது. உள்ளூர் மட்டுமின்றி வெளி மாவட்டத்தில் இருந்தும் தேர்த் திருவிழாவிற்கு பக்தர்கள் வருவதுண்டு.
சின்ன மலை
செஞ்சேரிமலைக்கு அருகாமையில் அமைந்துள்ள மற்றொரு கோவில் சின்ன மலை பெருமாள் கோவில் ஆகும். இங்கு புரட்டாசி மாதத்தில் தேர்த் திருவிழா நடைபெறும். முன்னாள் தமிழக முதலமைச்சர் ஜெயலலிதா ஆட்சியில் இந்து அறநிலையத்துறை கீழ் கொண்டுவரப்பட்டது. இக்கோவில் மலைமேல் செல்ல தார் சாலை அமைக்கப்பட்டுள்ளது.
மேற்கோள்கள்
பகுப்பு:திருப்பூர் மாவட்டத்திலுள்ள கிராமங்கள்
ஹரிபூர் மாவட்டம், பாகிஸ்தான்
ஹரிபூர் மாவட்டம் (Haripur) (The Town of Hari or God), பாகிஸ்தான் நாட்டின் கைபர் பக்துவன்வா மாகாணத்தில் ஹரிபூர் மாவட்டம் அமைந்துள்ளது. இதன் தலைமையகம் ஹரிபூர் நகரமாகும். இந்நகரம் கடல் மட்டத்திலிருந்து 610 மீட்டர் உயரத்தில் அமைந்துள்ளது. மனித மேம்பாட்டுச் சுட்டெண் அடிப்படையில், பாகிஸ்தானில் ஹரிபூர் நகரம் மூன்றாவது இடத்தை தக்கவைத்துள்ளது. இம்மாவட்டத்தில் புகழ்பெற்ற பௌத்த நினைவுச் சின்னங்களான ஜௌலியன் விகாரை மற்றும் பாமலா தூபி உள்ளது.
நிர்வாகம்
1992இல் ஹரிபூர் மாவட்டம் புதிதாக துவக்கும் வரை ஆப்டாபாத் மாவட்டத்தின் ஒரு வருவாய் வட்டமாக இருந்தது. ஹரிப்பூர் மாவட்டம், அலி கான் (கைபர் பக்துன்வா) மற்றும் பக்ரா (கைபர் பக்துன்வா) என இரண்டு வருவாய் வட்டங்களைக் கொண்டுள்ளது. இரண்டு வருவாய் வட்டங்களை மேலும் 44 ஒன்றியக் குழுக்களாக பிரிக்கப்பட்டுள்ளது. இதில் 15 ஒன்றியக் குழுக்கள் நகர்புறத்தில் அமைந்துள்ளது. அவைகள்;
பண்டைய & மத்தியகால வரலாறு
காந்தார கலாசாரத்தின் மையமாக ஹரிபூர் மாவட்டம் திகழ்ந்தது. அலக்சாண்டர் காலத்திய பேரரசில் தட்சசீலம் கிழக்கு காந்தாரத்தின் பகுதியாக இருந்தது. இங்கு பாயும் சிந்து ஆற்றின் கரையோரம், ஆரியர்கள் வேதங்களை தொகுத்தனர். திபெத்திய பௌத்த கதைகளின்படி, ஹரிபூரில் அசோகர் ஆளுனரான இருந்தார் என தெரியவருகிறது.
துருக்கியர் ஆட்சி
துருக்கிய-மங்கோலிய கலப்பினத்தனவரான, தைமூரின் தலைமையில் 1399இல் காபூல் நகரத்தில் தங்கி இப்பகுதியை ஆண்டனர். பின்னர் தைமூர் வழிவந்த துருக்கியர்கள் 18ஆம் நூற்றாண்டு வரை ஹரிபூரை ஆண்டனர்.
துராணிப் பேரரசில்
துராணிப் பேரரசின் மன்னர் அகமது ஷா துரானி தனது அரசை பஞ்சாப் வரை விரிவாக்கம் செய்யும் போது ஹரிபூர் மாவட்டம் துராணி பேரரசில் 1760முதல் 1818/1819 முடிய இருந்தது. பின்னர் 1820இல் ஹரிபூர் சீக்கியப் பேரரசு பகுதியின் கீழ் வந்தது.
பிரித்தானி இந்தியா ஆட்சியில்
மூன்றாம் ஆங்கிலேய மராட்டியப் போருக்குப் பின்னர் ஹரிபூர் மாவட்டம், கிழக்கிந்திய கம்பெனி ஆட்சியின் கீழ் வந்தது.
இயற்கை வளங்கள்
இம்மாவட்டத்த்தில் தார்பெலா நீர்த்தேக்கம் மற்றும் கான்பூர் நீர்தேக்கம் அமைந்துள்ளது. நிலவியப்படி, இம்மாவட்டம், இஸ்லாமாபாத் மற்றும் ஹசரா பகுதிகளின் நுழைவிடமாக உள்ளது. 77,370 ஏக்கரில் வேளாண்மைத் தொழில் நடக்கிறது.
எல்லைகள்
ஹரிபூர் மாவட்டத்தின் வடகிழக்கில் அப்போட்டாபாத் மாவட்டம், மற்றும் மன்செரா மாவட்டம், தென் கிழக்கில் பஞ்சாப் மகாகாணம், வடமேற்கில் சுவாபியும், தெற்கில் இஸ்லாமாபாத் எல்லைகளாக கொண்டுள்ளது.
மக்கள் பரம்பல்
1998ஆம் மக்கட்தொகை கணக்கெடுப்பின்படி, ஹரிபூர் மாவட்ட மக்கட்தொகை 6,92,228 ஆகும். 2005ஆம் ஆண்டு இறுதியில், 8,03,000ஆ உயர்ந்துள்ளது. 12.0% மக்கள் ஹரிபூர் நகரத்திலும், 88% மக்கள் கிராமப்புறங்களிலும் வாழ்கின்றனர்.
ஹரிபூரின் பரப்பளவான 1725 சதுர கிலோ மீட்டர் பரப்பளவில், ஒரு சதுர கிலோ மீட்டருக்கு 403.3 மக்கள் வாழ்கின்றனர்.
மொழிகள்
பாஷ்தூ மொழி ஹரிபூர் மாவட்டத்தில் பரவலாக பேசப்பட்டாலும், தேசிய மொழியான உருதுவும் சிறிது அறியப்படுகிறது.
எழுத்தறிவு
ஹரிபூர் மாவட்ட மக்களில் 53.7% எழுத்தறிவுடையவர்களாக உள்ளனர். மகளிர் எழுத்தறிவு விகிதம் 37.4%ஆக உள்ளது. ஆண்கள் எழுத்தறிவு விகிதம் 63.6%ஆக உள்ளது. நகர மக்களின் எழுத்தறிவு விகிதம் 69.7%ஆகவும், கிராமப்புற எழுத்தறிவு விகிதம் 51.4%ஆகவும் உள்ளது.
கல்வி
ஹரிபூர் மாவட்டத்தில் இரண்டு அரசு உதவி பெறும் முதுகலை பட்டப் படிப்பு கல்லூரிகளும், நான்கு இளங்களை பட்டப் படிப்பு கல்லூரிகளும் உள்ளன. ஹரிபூர் பல்கலைக்கழகம் 2012இல் நிறுவப்பட்டது.
2000–2001இல் ஹரிபூர் மாவட்டத்தில் 656 ஆண்கள் மற்றும் 251 பெண்கள் அரசு ஆரம்பப் பள்ளிகள் உள்ளது. மேலும் பள்ளிவாசல்கள் நிர்வாகத்தில் சமயக் கல்வி போதிக்கும் 166 மதரஸாக்கள் உண்டு. ஆரம்பப் பள்ளிகளில் 5-9 வயதுடைய 101670 மாணவ மாணவியர்கள் படிக்கின்றனர். அவர்களில் மாணவர்கள் 51.38%; மாணவிகள் 49.61%ஆக உள்ளது.
2001இல் இம்மாவட்டம் 83 நடுநிலை பள்ளிகள் கொண்டிருந்தது. (மாணவர்களுக்கு 56ம், மாணவியர்களுக்கு 27ம் ).
தொழில் வளம்
ஹரிபூர் மாவட்டத்தில் தொழிற்பேட்டையும், உரத் தொழிற்சாலைகளும் அதிகம் கொண்டுள்ளது. முக்கிய உரத்தொழிற்சாலைகள்; காக்டஸ் உரத் தொழிற்சாலை. எஸ் எஸ் பி உரத்தொழிற்சாலை. பாஸ்பேட் கனிமம் நாளொன்றுக்கு 500 டன் இங்கு உற்பத்தி செய்யப்படுகிறது.
வேளாண் தொழில் சிறப்பாக விளங்குகிறது. பெஷாவர், இஸ்லாமாபாத்], மற்றும் பஞ்சாப் மாகாணத்திற்கு தேவையான காய்கறிகள் ஹரிபூர் மாவட்டம் உற்பத்தி செய்கிறது.
மேலும் படிக்க
பகுப்பு:கைபர் பக்துன்வா மாகாணம் பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள் பகுப்பு:ஆசிய மாதக் கட்டுரைகள் நவம்பர் 2015
பொக்காரா இரங்கசாலா
பொக்காரா இரங்கசாலா (Pokhara Rangasala) என்பது நேபாளத்தின் கண்டகி மாகாணத்தின் பொக்காரோ நகரத்தில் அமைந்துள்ள ஒரு பல்நோக்கு விளையாட்டு அரங்கமாகும். இங்கு 16,500 பார்வையாளர்கள் அமர்ந்து போட்டிகளைக் காணலாம். இந்த இடம் பொக்காராவின் தெற்கே சேதி ஆற்றின் கிழக்குக் கரையில் ராம்பசாரில் அமைந்துள்ளது.
வரலாறு
பொக்காரா இரங்கசாலாவில் 400 மீட்டர் தடகளப் பாதையால் சூழப்பட்ட ஒரு கால்பந்து மைதானம், ஒரு கைப்பந்து மைதானம், ஒரு கூடைப்பந்து மைதானம், துடுப்பாட்ட மைதானம் மற்றும் பூப்பந்து, கராத்தே மற்றும் பிற உட்புற விளையாட்டுகள் போன்ற விளையாட்டுகளுக்கான மூடப்பட்ட அரங்கம் ஆகியவவை உள்ளன. காசுகி மாவட்ட விளையாட்டு அலுவலகம் மற்றும் நிர்வாக கட்டடம் போன்றவையும் இங்கு உள்ளன. தசரத் இரங்கசாலா அரங்கத்திற்கு அடுத்ததாக பன்னாட்டு கால்பந்து போட்டிகளை நடத்துவதற்குரிய அரங்கமாக இவ்வரங்கம் உள்ளது. இதேபோல பன்னாட்டு துடுப்பாட்ட போட்டிகளை நடத்திவரும் திரிபுவன் பல்கலைக்கழக துடுப்பாட்ட மைதானத்திற்கு அடுத்ததாக இவ்வசதியைப் பெற்றுள்ள அரங்கமாகவும் இம்மைதானம் திகழ்கிறது. நேபாள தேசிய கால்பந்து அணியின் பல பன்னாட்டு நட்பு அளவு  போட்டிகள் இங்கு நடைபெற்றுள்ளன. கைப்பந்து, கூடைப்பந்து, துடுப்பாட்டம், மல்யுத்தம், குத்துச்சண்டை மற்றும் பூப்பந்து போன்ற போட்டிகளை நடத்தும் வசதியும் இங்குள்ளது.
அமாக்சிசிலின்
அமாக்சிசிலின் (Amoxicillin) ஒரு நுண்ணுயிர்க்கொல்லி ஆகும். பெரும்பாலும் பாக்டீரியா தொற்றுக்கு எதிராகப் பயன்படுத்தப்படுகிறது. பொதுவாக வாய் வழியாகவும் சில நேரங்களில் ஊசி மூலமாகவும் இம்மருந்து எடுத்துக் கொள்ளப்படுகிறது.
வரலாறு
1958 ஆம் ஆண்டில் கண்டுபிடிக்கப்பட்டு 1972 ஆம் ஆண்டில் இம்மருந்து பயன்பாட்டிற்கு வந்தது. உலகச் சுகாதார நிறுவனம் (WHO) இதனை அத்தியாவசிய மருந்துகள் பட்டியலில் சேர்த்துள்ளது. குழந்தைகளுக்குப் பரிந்துரைக்கப்படும் நுண்ணுயிர்க்கொல்லிகளில் இம் மருந்து முக்கியமானது.
மருத்துவப் பயன்
காதின் நடுப்பகுதி, தொண்டை, தோல், சிறுநீர்க் குழாய் பகுதி ஆகியவற்றில் தொற்று, நிமோனியா, சால்மோனல்லா தொற்று, கிளமிடியா தொற்று, லைம் நோய் போன்றவற்றிற்கு எதிராகப் பயன்படுத்தப்படுகிறது.
பக்க விளைவுகள்
குமட்டல், வாந்தி, தடுப்பு, வயிற்றுப்போக்கு, தூக்கமின்மை, தலைவலி, குழப்பம், பயம், ஒலி மற்றும் ஒளிக்கு கூசுதல் போன்றவை பக்க விளைவாக ஏற்படலாம்.
புற இணைப்புகள்
பகுப்பு:பீனால்கள் பகுப்பு:கார்பாக்சிலிக் அமிலங்கள்
இரத்னா மந்திர்
இரத்னா மந்திர் (Ratna Mandir) என்பது நேபாள அரச குடும்பத்தால் பயன்படுத்தப்பட்ட ஒரு முன்னாள் அரண்மனை ஆகும்.
நேபாளத்தின் கண்டகி மாகாணம் பொக்காராவில் உள்ள பெவா ஏரிக்கு அருகில் இரத்னா மந்திர் அமைந்துள்ளது. இரத்னா மந்திர் 1956 ஆம் ஆண்டு மகேந்திர வீர விக்ரம் சா என்ற மன்னரால் அவரது மனைவி இரத்னாவிற்காக கட்டப்பட்டதாகும். அரண்மனை 56,468 சதுர மீட்டரில் பரவியுள்ளது.
மேற்கோள்கள்
பகுப்பு:நேபாள அரண்மனைகள் பகுப்பு:நேபாளம்
டி. பி. சித்தலிங்கையா
'''பேராசிரியர் தி. ப. சித்தலிங்கையா (T. B. Siddhalingaiah'''), மதுரை காமராசர் பல்கலைக்கழகத்தின் சைவ சித்தாந்தத் துறை பேராசிரியராகவும் மற்றும் தொலைநிலைக் கல்வி நிறுவினத்தின் இயக்குநராகவும் பணியாற்றி ஓய்வு பெற்றவர். இவர் சைவ சித்தாந்தம், இந்தியத் தத்துவம், தமிழ் இலக்கியம் மற்றும் தமிழ் இலக்கணத்தில் வல்லுநர் ஆவார். இவர் தற்போது சென்னையில் உள்ள ஆசிய ஆய்வு நிறுவனத்தில் பன்னிரு திருமுறைகள் மையத்தின் இயக்குநராக செயல்படுகிறார்.
மேற்கோள்கள்
பகுப்பு:தமிழ் எழுத்தாளர்கள் பகுப்பு:தமிழக எழுத்தாளர்கள்
ஆந்த்தரனிலிக் அமிலம்
ஆந்த்தரனிலிக் அமிலம் அல்லது o – அமினோ பென்சோயிக் அமிலம் (Anthranilic acid (or o-amino-benzoic acid) என்பது C6H4(NH2)(CO2H).. என்ற மூலக்கூற்று வாய்ப்பாடு கொண்ட ஓர் அரோமாட்டிக் அமிலம் ஆகும். பதிலீடு செய்யப்பட்ட பென்சீன் வளையத்தால் இம்மூலக்கூறு ஆக்கப்பட்டிருப்பதால் இதை அரோமாட்டிக் வகை அமிலம் என்கிறார்கள். பென்சீன் வளையத்தில் அடுத்தடுத்துள்ள நிலைகளில் அல்லது ஆர்த்தோ நிலையில் வேதி வினைக்குழுக்களான கார்பாக்சிலிக் அமிலம் மற்றும் ஒரு அமீன் குழுக்கள் இணைந்துள்ளன. இதன்விளைவாக இச்சேர்மம் இருநிலைத் தன்மையுடன் காணப்படுகிறது. தூய்மையான நிலையில் ஆந்த்தரனிலிக் அமிலம் பார்ப்பதற்கு வெண்மை நிறப் படிகமாக இருந்தாலும் வணிக மாதிரிகள் மஞ்சளாக இருக்கின்றன. இனிப்புச்சுவையுடன் உள்ள இதை சில சமயங்களில் உயிர்சத்து எல் 1 என்றும் அழைக்கிறார்கள ஆந்த்தரனிலிக் அமிலத்தை புரோட்டான் நீக்கம் செய்து [C6H4(NH2)(CO2)]−, ஆந்த்தரனிலேட்டு எதிர்மின் அயனி பெறப்படுகிறது.
தயாரிப்பு
ஆந்த்தரனிலிக் அமிலத்தைத் தயாரிப்பதற்குப் பல வழிமுறைகள் உள்ளன. அமீனேற்றத்தில் தொடங்கி தாலிக் நிரிலியில் இருந்து தயாரிக்கும் முறை தொழிற்சாலைகளில் பயன்படுகிறத
இவ்வினையில் உருவாகும் தாலமிக் அமிலத்தினுடைய சோடியம் உப்பை, அமைடு தொகுதியின் ஆஃப்மான் மறுசீராக்கல் வினை மூலமாக கார்பனைல்நீக்கம் செய்யப்படுகிறது. இவ்வினை ஐப்போகுளோரைட்டல் தூண்டப்படுகிறத:
இதேபோன்றதொரு மற்றொரு முறையில் நீரிய சோடியம் ஐதராக்சைடில், தாலமைடுடன் சோடியம் ஐப்போபுரோமைட்டைச் சேர்த்து நடுநிலையாக்குதல் வழியாகவும் இது தயாரிக்கப்படுகிறத தாவரங்களில் இருந்து பெறப்படும் இண்டிகோ சாயத்தை நிலைதாழ்த்தும் வினைக்கு உட்படுத்தி ஆந்த்தரனிலிக் அமிலம் தயாரிக்கப்படுகிறது. ஆந்த்தரனிலிக் அமிலத்தை கோரிசுமிக் அமிலத்தில் இருந்து உயிரியல் தொகுப்பு முறையிலும் தயாரிக்கலாம். டிரிப்தோபன் என்ற அமினோ அமிலம் தயாரிப்பதற்கு இவ்வமிலம் முன்னோடியாக இருக்கிறது. இவ்வினையில் அமீன் தொகுதியுடன் பாசுபோரிபோசில் பைரோபாசுபேட்டு சேர்க்கப்படுகிறது.
புற இணைப்புகள்
பகுப்பு:உயிர்ச்சத்துக்கள்
பழங்கற்கால உணவுமுறை
பழங்கற்கால உணவுமுறை அல்லது பேலியோ உணவுமுறை (Paleolithic diet) என்பது பழங்கற்கால, குகை வாழ் மாந்தர்களின் உணவுமுறையாகும். பழங்கற்காலத்தில், மாந்தர்கள் வேட்டை ஆடுபவர்களாகவும் உணவு சேகரிப்பவர்களாகவும் இருந்தனர். அவர்கள் வேளாண்மையைக் கண்டறியாததால் தானியங்களைக் கூடுதலாக உண்ணவில்லை. மாறாக, காய்கள், கனிகள், வேர்கள், கொட்டை வகைகள், ஊன், மீன்கள் போன்றவற்றை உண்டு வாழ்ந்தனர். இன்று மாவுச்சத்து கூடுதலாக உள்ள உணவுகளை உண்பதால் ஏற்படும் பாதிப்புகளுக்கு உணவியலாளர்கள் இந்த பழங்கற்கால உணவுமுறையை மாற்றுமுறையாக வலியுறுத்துகிறார்கள்.
வெளி இணைப்புகள்
பகுப்பு:உணவு முறைகள்
பெர்ரி-ஓபெர்டைட்டு
பெர்ரி-ஓபெர்டைட்டு (Ferri-obertiite) என்பது Na(Na2)(Mg3Fe3+Ti)(Si8O22)O2. என்ற வேதி வாய்ப்பாட்டால் விவரிக்கப்படும் ஒரு கனிமமாகும். இக்கனிமம் ஆம்பிபோல் குழுவைச் சேர்ந்த்தென 2015 ஆம் ஆண்டு முறையாக அனைத்துலக கனிமவியல் சங்கம் அங்கீகரித்தது.
மேற்கோள்கள்
பகுப்பு:சிலிக்கேட்டு கனிமங்கள் பகுப்பு:சோடியம் கனிமங்கள் பகுப்பு:மக்னீசியக் கனிமங்கள் பகுப்பு:இரும்புக் கனிமங்கள் பகுப்பு:தைட்டானியம் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:ஆம்பிபோல் குழுக் கனிமங்கள்
ரோசி சேனாநாயக்க
ரோசி சேனாநாயக்க (Rosy Senanayake, රෝසි සේනානායක) என்றழைக்கப்படும் பெர்னதின் ரோஸ் சேனாநாயக்க, (Bernadine Rose Senanayake, பிறப்பு: சனவரி 5, 1958), ) இலங்கையின் அரசியல்வாதியும் தற்பொழுது கொழும்பு மாநகர முதல்வரும் ஆவார். இவர் இலங்கை பிரதமர் ரணில் விக்கிரமசிங்க அலுவலகத்தின் செய்தித் தொடர்பாளர் மற்றும் பிரதமர் அலுவலகத்தின் துணைத் தலைவராகவும் உள்ளார். ரோசி சேனாநாயக்க அதிபர் மைத்திரிபால சிறிசேனவின் கட்டுப்பாட்டிலுள்ள குழந்தைகள் விவகாரங்களுக்கான துறையில் முன்னாள் மாநில அமைச்சராக இருந்தார். இவர் சமூக ஆர்வலர்; முன்னாள் அழகுராணி; தற்பொழுதைய இலங்கைப் நாடாளுமன்ற உறுப்பினர்; மேலும் இவர் இலங்கையின் மேற்குப் பிராந்தியத்தின் எதிர்கட்சிக் குழுவின் தலைவராகவும் இருந்தார். ஐக்கிய தேசியக் கட்சியின் சார்பில் மேற்கு கொழும்பு வாக்காளர் தொகுதியின் முதன்மை ஒருங்கிணைப்பாளராகவும் இருந்தார். ரோசி சேனாநாயகே மலேசியாவுக்கான இலங்கை உயர் ஆணையாளராகப் பணியாற்றியுள்ளார். ஐக்கிய நாடுகள் சபையில் மக்களுக்கான நிதிக்குழுவின் நல்லெண்ணத் தூதுவராகவும் இருந்தார். பல்வேறு சிக்கலான பிரச்சினைகளுக்கிடையிலும், எதிர்ப்புகளுக்கிடையேயும் சிறந்த முறையில் செயல்படக்கூடியவராக ரோசி சேனநாயகே அறியப்படுகிறார்.
அழகு ராணி
1980 இல் உலக அழகிப் போட்டியில் இலங்கை அழகியாகப் போட்டியிட்டார். 1981 இல் ஆசியா பசிபிக் பன்னாட்டு அழகிப்போட்டியில் தேர்ந்தெடுக்கப்பட்டார். 1985 இல் திருமதி உலக அழகிப்போட்டி நடைபெற்ற போது, ரோசி சேனநாயகே அதில் முதலாவதாகத் தேர்ந்தெடுக்கப்பட்டார்.
புற இனைப்புகள்
பகுப்பு:வாழும் நபர்கள் பகுப்பு:1958 பிறப்புகள் பகுப்பு:இலங்கையின் இராசாங்க அமைச்சர்கள் பகுப்பு:இலங்கை மாகாண சபை உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கைப் பெண் அரசியல்வாதிகள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:கொழும்பு முதல்வர்கள்
திருவிடைமருதூர் பி. எஸ். வீருசாமி
alt=திருவிடைமருதூர் வீருஸ்வாமி பிள்ளை|thumb|திருவிடைமருதூர் வீருஸ்வாமி பிள்ளை
'''திருவிடைமருதூர் பி. எஸ். வீருசாமி பிள்ளை' (Tiruvidaimarudur P. S. Veerusamy Pillai'') (நவம்பர் 9, 1896 - ஏப்ரல் 19, 1973) தென்னிந்தியா, தமிழகத்தைச் சேர்ந்த ஒரு நாதசுவர வாத்திய இசைக் கலைஞர் ஆவார்.
நாதசுவர கலைஞராக
திருப்பாம்புரம் நடராஜசுந்தரம் பிள்ளையின் மாணாக்கரான இவர் திருவாவடுதுறை டி. என். ராஜரத்தினம் பிள்ளையுடன் ஜோடியாக நாதசுவரம் வாசிக்கும் வாய்ப்பு பெற்றவர்.
பாரி வகை நாதசுவரத்தைப் பயன்படுத்திய வீருசாமி பிள்ளை, சிங்கப்பூர், மலேசியா, இலங்கை எனப் பல நாடுகளிலும் கச்சேரிகள் செய்தார்.
அவர் மைசூர், திருவிதாங்கூர், புதுக்கோட்டை ஆகிய சமஸ்தான அரசவைகளில் நாதசுவர கச்சேரிகள் செய்தார்.
அது மட்டுமின்றி தில்லி, ஐதராபாத் ஆகிய நகரங்களிலும், திருப்பதி தேவஸ்தானம், தருமபுர ஆதீனம், மதுரை ஆதீனம் ஆகிய சமய தலங்களிலும் நாதசுவரம் வாசித்தார்.
அகில இந்திய வானொலியின் தில்லி, ஐதராபாத், சென்னை ஆகிய வானொலி நிலையங்களில் முதல் நிலைக் கலைஞராகத் திகழ்ந்தார்.
இசை ஆர்வம் காரணமாக ஜி. என். பாலசுப்பிரமணியம் சகுந்தலை திரைப்படத்தில் காம்போதி ராகத்தின் அனைத்து லட்சணங்களையும் சேர்த்து பாடிய "எனை மறந்தனன்" என்ற விருத்தம் வரும் காட்சியை பல தடவைகள் பார்த்தார்.
அந்த ஊருக்கு இசையுலகில் பெரும்பெயரை வாங்கித் தந்த நாகசுரம் வீருசாமி பிள்ளைக்குத் தாளம் போட்ட சி. கணேசன் அவர்கள், வீருசாமி பிள்ளைக்கு 22 ஆண்டுகள் தாளம் போட்டிருக்கிறார். மியூசிக் அகாதெமியின் சங்கீத கலாநிதி பட்டம் பெற்ற மூன்று நாகசுர கலைஞர்களில் வீருசாமிபிள்ளையும் ஒருவர்.
மேலும் கணேசன் அவர்கள் கூறினார்் ,
“நான் போகாத ஊர் இல்லை. சிங்கப்பூர், மலேசியா, இலங்கை என பல நாடுகளுக்கும் போயிருக்கிறேன். ஒரு மாதம் இரண்டு மாதம் தொடர்ந்து கச்சேரி இருக்கும். வீட்டுக்கு இரண்டு மாதத்துக்கு ஒருமுறைதான் வருவோம். ஒரு தலைமுறைக்கு ஒரு தாளம் (ஜால்ரா) போதுமானது. ஆனால் நான் ஏழு தாளங்களை உடைத்திருக்கிறேன். அப்படினா எவ்வளவு கச்சேரி இருந்திருக்குமுண்ணு யூகிச்சுக்குங்க,” என்று கூறிக் கொண்டே தன் வீட்டு சுவற்றில் தொங்கிக் கொண்டிருந்த வீருசாமி பிள்ளையின் படத்தை உற்றுப் பார்த்தார் கணேசன்.
கண்ணாடி உடைந்து, சிலந்தி வலை சூழ இருந்த புகைப்படத்தில் கையில் பாரி நாயனத்துடன் கம்பீரமாக நம்மைப் பார்க்கிறார் வீருசாமி பிள்ளை.
“அவர் கணக்கில்லாம சம்பாதிச்சாரு. இந்த ஊருல எட்டுக்கட்டு வீடு அவர் வைத்திருந்தார். ஆனால் அவர் காலத்துக்குப் பிறகு பல கை மாறி விட்டது. கடைசியில் வீட்டை வாங்கியவர்கள் அதை டாஸ்மாக் சாராயக்கடை நடத்துவதற்கு வாடகைக்கு விட்ட போதுதான் என் மனம் உடைஞ்சு போச்சுங்க,” என்று கூறிக் கொண்டே தன்னுடைய இடதுகை பெருவிரலால் படத்தில் இருந்த சிலந்தி வலையைத் துடைத்தார்.
கணேசனுக்கு இடதுகையில் பெருவிரல் மட்டும்தான் இருக்கிறது.
“இந்த ஊரில் ஒரு நாயுடு ரைஸ் மில் வைத்திருந்தார். அரையணாவுக்கு நெல் அரைத்துத் தருவார். கூலி அதிகமாக இருக்கிறது என்று எல்லோரும் வீருசாமி பிள்ளையிடம் கூறினார்கள். நாயுடு அவருக்கு நண்பர். காலணாவுக்கு அரைத்துத் தருமாறு நாயுடுவிடம் கேட்டுக் கொண்டார். நீரு ஒரு மில் வைச்சு காலணாவுக்கு அரைத்துக் கொடும் என்றார் நாயுடு. உடனே மில் வைத்து விட்டார் வீருசாமி பிள்ளை,” என்று பழைய கதையை நினைவுகூர்ந்தார்.
அந்த மில்லின் எந்திரத்தில் கை மாட்டிக் கொண்டுதான் கணேசனின் நான்கு விரல்களும் துண்டாகி விட்டன.
நாதசுவர இசை ஆசிரியராக
சுவாமிமலை, பழனி ஆகிய இடங்களில் அமைந்திருந்த நாதசுவர பயிற்சிப் பள்ளிகளில் முதல்வராகப் பணியாற்றினார்.
வானொலி நிலையங்களில் இசைக் கலைஞர்களைத் தேர்வு செய்யும் முதன்மைத் தேர்வாளராகவும் பணியாற்றினார்.
மாணாக்கர்
இவரது மருகர் வயலின் வித்துவான் மாயவரம் வி. ஆர். கோவிந்தராஜ பிள்ளை, இவரது சகோதரரின் மகனும் நாதசுவர வித்துவானுமாகிய இசைப்பேரறிஞர் திருவிடைமருதூர் பி. எஸ். வி. ராஜா ஆகியோர் இவரது மாணாக்கராவர்.
மேற்கோள்கள்
பகுப்பு:நாதசுவரக் கலைஞர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:சங்கீத கலாநிதி விருது பெற்றவர்கள் பகுப்பு:இசைப்பேரறிஞர் விருது பெற்றவர்கள் பகுப்பு:20 ஆம் நூற்றாண்டுக் கருநாடக இசைக் கலைஞர்கள்
திருவாவடுதுறை
திருவாவடுதுறை (Thiruvavaduthurai also written as Thiruvaduthurai) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.
நிருவாகத் தகவல்
மாவட்டம்: மயிலாடுதுறை
வட்டம்: குத்தாலம்
அஞ்சல்: திருவாவடுதுறை
மக்கள் தொகை: 2011 கணக்கெடுப்பின்படி திருவாவடுதுறையில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.
அமைவிடம்
மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது. (கிடைக்கோடு 11°2'30"வ நெடுங்கோடு 79°31'16"கி)
சமயத் தலங்கள்
இங்குள்ள திருவாவடுதுறை ஆதீனம் பிரசித்தி பெற்றது.
அருள்மிகு ஒப்பிலாமுலையம்மை உடனுறை மாசிலாமணியீசுரர் (திருவிழாவின் முடிவில் கோமுத்தி தீர்த்தத்தில் தீர்த்தம் கொடுத்தருளுபவராதலால் கோமுக்தீஸ்வரர் என்றும் அழைக்கப்படுகிறார்) முதற் பராந்தகன் காலத்திய கல்வெட்டிலிருந்து இக்கோவில் புரட்டாசி விழாவில் ஒருநாளில் திருமூலர் நாடகமும் - ஆரியக் கூத்தும் நடந்து வந்ததாகத் தெரிய வருகிறது.
ஊர் சிறப்பு
திருவாவடுதுறைக்கு நவகோடி சித்தர்புரம் என்ற ஒரு பெயரும் உண்டு ஒன்பது சித்தர்கள் இவ்விடத்தில் ஒன்பது திசையில் வாழ்ந்ததால் இப்பெயர் வரலாயிற்று.
சைவத் திருமுறைகளில் பத்தாவது திருமுறையும் உலகப் புகழ் பெற்றதுமான திருமந்திரத்தை திருமூலர் திருவாவடுதுறையிலேயே இயற்றியதோடு அவர் அங்கேயே சமாதிநிலை அடைந்தார்..
ஊர்க்கோவிலில் வெள்ளை வேம்பு மரம் காணப்படுகிறது.
திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.
ஊரின் பிரபல நபர்கள்
நாதசுவர வித்துவான் டி. என். ராஜரத்தினம் பிள்ளை இந்த ஊரை பிறப்பிடமாகவும், வசிப்பிடமாகவும் கொண்டிருந்தார்.
அண்மையிலுள்ள நகரங்கள்
மயிலாடுதுறை, கும்பகோணம்
மேற்கோள்கள்
பகுப்பு:மயிலாடுதுறை மாவட்டத்திலுள்ள கிராமங்கள்
வனேடைல் அயனி
வனேடைல் அல்லது ஆக்சோவனேடியம்(IV) நேர்மின் அயனி (vanadyl or oxovanadium(IV) cation,) [VO]2+, என்பது 4+.என்ற ஆக்சிசனேற்ற நிலையில் உள்ள நீலநிற வனேடியம் ஆக்சோ நேரயனியைக் குறிக்கும். அதிக நிலைப்புத் தன்மை கொண்ட இந்த ஈரணு மூலக்கூறில் இருந்து பல அணைவுச் சேர்மங்கள் உருவாகின்றன
மேற்கோள்கள்
பகுப்பு:ஆக்சி நேர்மின்னயனிகள்
கால்கோட்டு தர்பார்
கால்கோட்டு தர்பார் (Galkot Durbar) என்பது நேபாள நாட்டின் கண்டகி மாகாணம் கால்கோட்டு நகராட்சியில் அமைந்துள்ள வரலாற்றுச் சிறப்பு மிக்க ஓர் அரண்மனையாகும்.
சௌபிசி இராச்சியம் எனப்படும் 24 மாநிலங்களின் கூட்டமைப்பில் இருந்த குட்டி இராச்சியமான கால்கோட்டு இராச்சியத்தால் இந்த அரண்மனை கட்டப்பட்டது.
நேபாளத்தில் உள்நாட்டுப் போர் நடைபெற்ற போது அரண்மனையிலிருந்த வரலாற்று ஆவணங்கள் மாவோயிசுட்டுகளால் சூறையாடப்பட்டன. கால்கோட்டு தர்பார் தற்போது புறக்கணிக்கப்பட்ட நிலையில் உள்ளது.
கால்கோட்டு தர்பாரை கால்கோட்டின் நகைகள் கிரீடம் என்று அழைப்பர்.
மேற்கோள்கள்
பகுப்பு:நேபாள அரண்மனைகள் பகுப்பு:நேபாளம்
பேராக் மாநில சட்டமன்றம்
பேராக் மாநில சட்டமன்றம் அல்லது பேராக் சட்டப் பேரவை (மலாய்: Dewan Negeri Perak; ஆங்கிலம்: Perak State Legislative Assembly; சீனம்: 霹雳州立法议会) என்பது மலேசியா, பேராக் மாநிலத்தின் சட்டப் பேரவையாகும்.
மலேசியாவின் 13 மாநிலங்களில் ஒன்றான பேராக் மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும்.
பேராக் மாநிலத்தின் தலைநகரமான ஈப்போவில் அமைந்து இருக்கும் பேராக் மாநிலக் கட்டிடத்தில் (Bangunan Perak Darul Ridzuan) பேராக் மாநிலப் பேரவை கூடுகிறது. இந்தப் பேரவை மாநிலத்தின் 59 தொகுதி இடங்களைக் கொண்டது. தீபகற்ப மலேசியா மாநிலங்களின் 11 சட்டமன்றங்களில் இதுவே மிகப் பெரிய மாநிலச் சட்டமன்றமாகும்.
பொது
பேராக் மாநிலச் சட்டமன்றம் பேராக் மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்த வேண்டும்.
ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்கைத் தாக்கல் செய்ய வேண்டும்.
சபாநாயகர் தலைமை
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (Majlis Mesyuarat Kerajaan) நியமிக்கிறார்.
பேராக் அரசியல் சாசன நெருக்கடி 2009
2009-ஆம் ஆண்டு பிப்ரவரி மாதம் பேராக் மாநில அரசாங்கத்தைச் சட்டபூர்வமாக ஆட்சி செய்வதில் ஏற்பட்ட அரசியல் நெருக்கடியைப் பேராக் அரசியல் சாசன நெருக்கடி 2009 என்று அழைக்கிறார்கள்.
2008ஆம் ஆண்டு பொதுத் தேர்தலுக்குப் பின், பேராக் மாநிலத்தை ஆட்சி செய்து வந்த மக்கள் கூட்டணியைச் சேர்ந்த மூன்று சட்டமன்ற உறுப்பினர்கள் கட்சி மாறிச் சென்றனர் அதனால், மாநில ஆட்சி உடைந்து போனது. அதன் பின்னர், சில மாதங்கள் கழித்து மாலிம் நாவார் தொகுதி சட்டமன்ற உறுப்பினர் கேஷ்விந்தர் சிங் என்பவரும் கட்சி மாறினார்.
முகமட் நிஜார் ஜமாலுடின்
பேராக் மாநிலச் சட்டமன்றம் கலைக்கப்பட்டு, புதிய தேர்தல் நடத்தப்பட வேண்டும் எனும் மாநில முதலமைச்சர் முகமட் நிஜார் ஜமாலுடினின் கோரிக்கையை, பேராக் சுல்தான் நிராகரித்தார்.
அதற்குப் பதிலாக, கட்சி தாவல் செய்த மூன்று சட்டமன்ற உறுப்பினர்களையும் சேர்த்துக் கொண்டு தேசிய முன்னணி புதிய மாநில அரசாங்கத்தை அமைத்தது.
தேசிய முன்னணியின் மாநில அரசாங்க சட்ட உரிமைநிலை பற்றியும், மாநிலச் சட்டமன்றம் கலைக்கப்படுவதை பேராக் சுல்தான் தவிர்த்ததைப் பற்றியும், மக்கள் கூட்டணியின் அரசியல்வாதிகள் மிகக் கடுமையாக விமர்சனம் செய்தனர்.
மலேசிய மேல்முறையீட்டு நீதிமன்றம் தீர்ப்பு
நிஜார் ஜமாலுடினுக்கும் புதிய முதலமைச்சர் சாம்ரி அப்துல் காதிருக்கும் இடையே ஒரு நீதிமன்ற போரே நடைபெற்றது. இறுதியில், 2010 பிப்ரவரி மாதம், சாம்ரி அப்துல் காதிர்தான் சட்டப்படியான முதலமைச்சர் என்று மலேசிய மேல்முறையீட்டு நீதிமன்றம் அறிவித்தது.
மக்கள் தொகை
2018-ஆம் ஆண்டு மதிப்பீட்டின் படி 2,500,000 மக்கள் வசிக்கின்றனர். இவர்களில் 57% மலாய் மக்கள். 29% சீனர்கள், 11% இந்தியர்கள், 3% ஏனைய இனத்தவர்களும் ஆவர். ஒரு காலக்கட்டத்தில் பேராக் மாநிலம் மலேசியாவிலேயே மிகவும் அதிக மக்கள் தொகை கொண்ட மாநிலமாக விளங்கியது.
ஈய விலை அனைத்துலகச் சந்தையில் வீழ்ச்சி அடைந்ததும் பேராக் மாநிலத்தின் பொருளாதாரமும் மங்கிப் போனது. அதனால் இந்த மாநிலத்தின் பெருவாரியான மக்கள் பினாங்கு, சிலாங்கூர், கோலாலம்பூர் போன்ற வேறு மாநிலங்களுக்குப் புலம் பெயர்ந்தனர். பேராக் மாநிலத்தின் வருடாந்திர மக்கள் தொகை அதிகரிப்பு வெறும் 0.4 விழுக்காடாகவே இன்னும் இருந்து வருகிறது.
வெளி இணைப்புகள்
பகுப்பு:மலேசியாவில் அரசியல் பகுப்பு:மலேசியாவின் மாநில சட்டமன்றங்கள்
ஜெய் கோர்ட்னி
ஜெய் கர்ட்னி (Jai Courtney, பிறப்பு: டிசம்பர் 29, 1984) ஒரு ஆஸ்திரேலியா நாட்டு நடிகர் ஆவார். இவர் டைவர்ஜென்ட், ஐ, பிராங்கென்ஸ்டைன், அன்புரோக்கன் போன்ற திரைப்படங்களில் நடித்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:ஆஸ்திரேலியத் திரைப்பட நடிகர்கள் பகுப்பு:ஆஸ்திரேலிய தொலைக்காட்சி நடிகர்கள் பகுப்பு:ஆங்கிலத் திரைப்பட நடிகர்கள்
குத்தரபாஞ்சான் அருவி
குத்தரபாஞ்சான் அருவி திருநெல்வேலி மாவட்டம் பணகுடி அருகேயுள்ள ஒரு அருவியாகும். திருநெல்வேலிக்கும் நாகர்கோவிலுக்கும் இடையே பணகுடி கிராமத்திற்கு அருகே காணப்படும் இந்த அருவி சுற்றுலாத்தலமாக அறிவிக்கப்பட்டுள்ளது. மேற்கு தொடர்ச்சி மலையில் பணகுடி கிராமத்திலிருந்து 3 கிமீ தொலைவில் உள்ளது. இதுவரை மாசுபடாமல் உள்ள அருவி என்பதும் (செங்)குத்தாக பாய்வதும் இதன் சிறப்பு. இந்த அருவிக்குச் செல்ல கரடு முரடான மலைப்பாதை மட்டுமே. மழைக்காலத்தில் அதிக நீர்வரத்து இருக்கும். இதன் தொடர்ச்சி பணகுடியில் அனுமன் நதியாக ஓடுகிறது. இதன் நீர் மருத்துவ குணமுள்ளதென கூறப்படுகிறது. 1993ம் ஆண்டு பெய்த பெரு மழையில் இவ்வருவியில் அதிக நீர் வரத்தினால் அனுமன் நதி ஓடிய பகுதிகளில் வெள்ளம் சூழ்ந்தது.
மேற்கோள்
பகுப்பு:திருநெல்வேலி மாவட்டத்திலுள்ள அருவிகள் பகுப்பு:திருநெல்வேலி மாவட்ட சுற்றுலாத் தலங்கள்
கிழக்கு இந்தியா
கிழக்கு இந்தியா  (ஆங்கிலம்: East India) பீகார், சார்க்கண்ட், மேற்கு வங்காளம், ஒடிசா மற்றும் அந்தமான் நிக்கோபார் தீவுகள் ஆகியவற்றை உள்ளடக்கிய இந்தியாவின் பகுதியாகும். மேற்கு வங்காளத்தின் தலைநகரம் கொல்கத்தா இப்பகுதியின் பெரிய மாநகரமாகும். பீகார் வட இந்தியாவின் பகுதியாகவும் கருதப்படுகிறது.
வெளி இணைப்புகள்
பகுப்பு:இந்தியா
நுவாகோட்டு அரண்மனை
நுவாகோட்டு அரண்மனை (Nuwakot Palace) 18 ஆம் நூற்றாண்டில் நேபாளத்தின் முதல் மன்னர் பிருத்வி நாராயண் சாவால் கட்டப்பட்ட அரண்மனையாகும். பிதூர் நகராட்சியின் நுவாகோட்டு நகரத்தில் இந்த அரண்மனை அமைந்துள்ளது.
2015 ஆம் ஆண்டு ஏப்ரல் மாதத்தில் நேபாளத்தில் ஏற்பட்ட நிலநடுக்கத்திற்குப் பிறகு அரண்மனை தற்போது மீட்டெடுக்கப்பட்டு வருகிறது, அப்போது இந்த வளாகம் அழித்தது. நுவாகோட்டு அரண்மனை 2008 ஆம் ஆண்டு முதல் யுனெசுகோவின் ஒரு தற்காலிக தளமாக பட்டியலிடப்பட்டுள்ளது.
மேற்கோள்கள்
பகுப்பு:நேபாள அரண்மனைகள் பகுப்பு:நேபாளம்
ஏரன் ஏக்கார்ட்டு
ஏரன் ஏக்கார்ட்டு (Aaron Eckhart, பிறப்பு: மார்ச் 12, 1968) ஒரு அமெரிக்க நாட்டு நடிகர் ஆவார். இவர் 1993ம் ஆண்டு "சிலோட்டர் ஒஃப் தி இனசென்ட்சு" (Slaughter of the Innocents) என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து "தாங்க் யூ ஃபோர் சிமோக்கிங்" (Thank You for Smoking, த டார்க் நைட், ஐ, பிராங்கென்ஸ்டைன் போன்ற பல திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.
வெளி இணைப்புகள்
பகுப்பு:1968 பிறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க தொலைக்காட்சி நடிகர்கள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ரோமன் ரோலண்ட் நூலகம், புதுச்சேரி
நூலக அலுவல் நேரம்
thumb|வலது thumb|வலது
குழந்தைகள் பிரிவு
இந்த பிரிவில் 4 வயது முதல் 14 வயது வரை உள்ள குழந்தைகள் உறுபினர்களாக பல பள்ளிகளில் இருக்கும் 7000 மாணவர்கள் இதில் உறுபினர்களாக பதிவுபெற்று  பயன் பெறுகின்றனர்
அரிய நூல் பிரிவு
இந்த நூலகம் இப்போது புதுவை அரசின் கலை பண்பாட்டு துறையின் கீழ்  இயங்குகிறது.
வெளி இணைப்புகள்
பகுப்பு:புதுச்சேரி பகுப்பு:இந்திய நூலகங்கள் பகுப்பு:தமிழ்ச் சேகரிப்புகள் கொண்ட நூலகங்கள் பகுப்பு:பிரெஞ்சு நூலகங்கள்
தேசியப் பங்குச் சந்தை முறைகேடு வழக்கு
தேசியப் பங்குச் சந்தை முறைகேடு வழக்கு, இந்திய தேசிய பங்கு சந்தை நிறுவனத்தின் தலைமைச் செயல் அதிகாரியாக சித்ரா ராமகிருஷ்ணா  2013 முதல் 2016ம் ஆண்டு வரை பதவி வகித்து வந்தார். சித்ரா ராமகிருஷ்ணா பதவிக் காலத்தில் பல்வேறு நிதி முறைகேடுகளில் ஈடுபட்டதாக இந்திய பங்கு மற்றும் பரிவர்த்தனை வாரியம் (செபி )  குற்றம் சாட்டியதுடன், முன் அனுபவம் இல்லாத சென்னையைச் ஆனந்த் சுப்பிரமணியம் என்பவரை தலைமை வியூக அதிகாரியாக நியமித்தது, அவருக்கு வழக்கத்திற்கு மாறாக கூடுதலாக பல்வேறு சலுகைகள் வழங்கியதாக குற்றம் சாட்டப்பட்டது. மேலும் தேசியப் பங்குச் சந்தையின் தரவுகள் வெளியே கசிய விட்டதாகவும், இதனால் கோடிக்கணக்கான ரூபாய் ஆதாயம் அடைந்ததாக சித்ரா ராமகிருஷ்ணனின் மீது குற்றச்சாட்டுகள் வைக்கப்பட்டது. முன்பின் பார்த்திராத ஒரு இமயமலை யோகியின் ஆலோசனையின் பேரில் தான் ஆனந்த் சுப்பிரமணியனுக்கு பதவி, பதவி உயர்வு மற்றும் ஊதியச் சலுகைகள் வழங்கியதாக விசாரணையில் தெரிவித்தார்.
இந்த முறைகேடுகள் குறித்து விசாரித்த நடுவண் புலனாய்வுச் செயலகம் சித்ரா ராமகிருஷ்ணனின் மும்பை வீடு உட்பட, அவருக்கு தொடர்புடைய அலுவலகங்களில், மும்பை வருமான வரி புலனாய்வு இயக்குனரக அதிகாரிகள் 17 பிப்ரவரி 2022 அன்று சோதனை மேற்கொண்டனர். இதனையடுத்து 6 மார்ச் 2022 அன்று சித்ரா ராமகிருஷ்ணா தில்லியில் கைது செய்யப்பட்டார். மேலும் சென்னையில் உள்ள ஆனந்த் சுப்பிரமணியத்திற்கு சொந்தமான இடங்களிலும் 25 பிப்ரவரி 2022 அன்று சோதனை நடத்தி, 25 பிப்ரவரி 2022 அன்று கைது செய்தனர். இதனைத் தொடர்ந்து ஆனந்த் சுப்பிரமணியன் வீட்டைச் சோதனை செய்த காவல்துறையினர், ஆனந்த சுப்பிரமணியனையும் கைது செய்து சிறையில் அடைத்தனர்.
பின்னணி
எர்னஸ்ட் & யங் (Ernst & Young) என்ற நிறுவனம் நடத்திய தடவியவியல் தணிக்கையால், தேசியப் பங்குச் சந்தையில் நடந்த முறைகேடுகள் 2015ஆம் ஆண்டு வெளிவந்தது முறைகேட்டை அறிந்தும் எந்த விசாரணையும் இல்லாமல் சித்ரா ராமகிருஷ்ணாவை பதவி விலக தேசிய பங்கு சந்தை இயக்குநர் குழு அனுமதித்தது என செபி கூறியது. எர்னசட் & யங் தடவியல் சோதனை மூலம் ஆனந்த் சுப்பரமணியன் தான் இமயமலை யோகி என்று கூறியுள்ளது. தேசிய பங்கு சந்தையும் 2018-ஆம் ஆண்டு ஆனந்த் சுப்பரமணியன் தான் இமயமலை யோகி என்று கூறியுள்ளது. சித்ரா ராமகிருஷ்ணாவுக்கு 3 கோடி ரூபாய் அபராதம் விதித்துள்ள செபி, இனி வரும் 3 ஆண்டுகளுக்கு பங்கு சந்தை தொடர்பான நடவடிக்கைகளில் அவர் ஈடுபடக் கூடாது எனவும், செபியிடம் பதிவு செய்துள்ள நிறுவனத்தில் இடைத்தரகராக பணிபுரிய கூடாது எனவும் உத்தரவிட்டுள்ளது. தேசிய பங்குச்சந்தை இயக்குநர்கள் குழு இவரின் செயலில் தவறை\முறைகேட்டை அறிந்திருந்த போதிலும் இவர் செயலை பெரிதும் பாராட்டி பதவி விலக அனுமதித்துள்ளது
மேற்கோள்கள்
* பகுப்பு:இந்தியாவில் ஊழல் பகுப்பு:குற்றப் புலனாய்வு
பெரோ-ஆக்டினோலைட்டு
பெரோ-ஆக்டினோலைட்டு (Ferro-actinolite) என்பது பெரசு இரும்பு மிகுந்த கனிமமாகும். இனோசிலிக்கேட்டு குழு கனிமங்கள் வகையின் இரட்டைச் சங்கிலி சுண்ணாம்பு ஆம்பிபோல் துணைக்குழுவில் உள்ள ஆக்டினோலைட்டு-டிரெமோலைட்டு தொடர் திண்மக் கரைசல் வரிசையின் கடைசி உறுப்பினர் பெரோ ஆக்டினோலைட்டு ஆகும்.
இத்தொடரிலுள்ள அனைத்து கனிமங்களும் ஒற்றைச் சரிவச்சு படிகத் திட்டத்தில் படிகமாகியுள்ளன. கீழ்கண்ட வாய்ப்பாடுகளின் ஒப்பீடு நன்கு அறியப்பட்ட உறுப்பினர்கள் ஒரே வரிசைத் தொடருக்குள் எவ்வாறு இடம்பிடித்துள்ளன என்பதை தெரிவிக்கிறது.
சில பதிலி நேர்மின் அயனிகள் Ca, Mg, அல்லது Fe அயனிகளை இடப்பெயர்ச்சி செய்யலாம். பொட்டாசியம் (K), அலுமினியம் (Al), மாங்கனீசு (Mn), தைட்டானியம் (Ti), மற்றும் குரோமியம் (Cr) உள்ளிட்டவை அந்த பதிலி அயனிகளாகும். புளோரின் எதிர்மின் அயனி பகுதியாக ஐதராக்சில் அயனி (OH) இடப்பெயர்ச்சி செய்யலாம்.
இயற்பியல் பண்புகள்
ஆக்டினோலைட்டுகளைக் காட்டிலும் பெரோ ஆக்டினோலைட்டு பட்டகங்கள் நிறத்தில் அதிக அடர்த்தியைக் கொண்டுள்ளன. இரும்பு உள்ளடக்கம் அதிகமாக இருப்பது இதற்கு காரணமாகும். ஆனால் மெல்லிய துண்டுகளில் அல்லது விளிம்பைச் சுற்றியுள்ள இடங்களில் அடர் பச்சை நிறம் காணப்படுகிறது. மோவின் அளவு கோலில் இதன் கடினத்தன்மை மதிப்பு 5-6 என்ற அளவுடன் வெள்ளைக் கீற்றுகளுடன் நொறுங்கும் தன்மை கொண்டதாக உள்ளது. பெரோ-ஆக்டினோலைட்டின் ஒளி விலகல் எண்ணும் ஆக்டினோலைட்டைக் காட்டிலும் அதிகமாகும்.
மேற்கோள்கள்
பகுப்பு:ஆம்பிபோல் குழுக் கனிமங்கள் பகுப்பு:கனிமங்கள்
கம்பிவால் தகைவிலான்
கம்பிவால் தகைவிலான் (Wire-tailed Swallow) என்பது ஆப்பிரிக்கா முழுவதும் காணப்படும் பறவைச் சிற்றினம் ஆகும். இது தென் மற்றும் தென்கிழக்கு ஆசியாவில் காணப்படுகிறது. நார்வே நாட்டை சார்ந்த தாவர சூழலியல் அறிஞர் கிறிஸ்டியன் சுமித் என்பவர் நினைவாக இச்சிற்றினம் சுமித்தீ என்றழைக்கப்படுகிறது.
பெயர்கள்
தமிழில்          :கம்பிவால் தகைவிலான் ஆங்கிலப்பெயர்  :Wire-tailed Swallow அறிவியல் பெயர் :கிருண்டோ சுமித்தீ
உடலமைப்பு
இதன் உடல் நீளம் சுமார் 14 செ. மீ. ஆகும். செம்பழுப்புத் தொப்பி அணிந்தது போன்ற தலையும் பளப்பளப்பான கருநீல நிற உடலும் கொண்டது. வெள்ளை வெளேர் என்ற மார்பும் வயிறும் வாலிலிருந்து தொங்கும் 10 செ.மீ. நீளமுள்ள இரண்டு கம்பிகளும் இதனை அடையாளம் கண்டு கொள்ள உதவுபவை.
காணப்படும் பகுதிகள், உணவு
தமிழ்நாட்டில் குளிர்காலத்தில் ஓரளவு ஆங்காங்கே காணப்படும் இது நீலகிரியில் மட்டும் இனப்பெருக்கம் செய்வதான குறிப்பு உள்ளது. கோவை. தஞ்சை மாவட்டங்களில் இதன் நிலைப்பற்றி அறிவதற்கான குறிப்புகள் இல்லை. பழக்க வழக்கங்கள் மற்ற தகைவிலானைப் போன்றதே எனினும் நீர்வளம் மிகுந்த பகுதிகளையே நாடித்திரிவது. பெரும்பாலானவை குளிர் காலத்தில் மற்ற தகைவிலான்களைப் போலவே வடக்கே இருந்து வலசை வந்து திரும்பும்.
இனப்பெருக்கம்
சில கம்பி வால் தகைவிலான்கள் நீலகிரியில் தங்கி இனப்பெருக்கம் செய்கின்றன.
மேற்கோள்கள்
பகுப்பு:முதுகெலும்பிகள் பகுப்பு:பறவைகள் பகுப்பு:தகைவிலான்கள் பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தியோ ஜேம்ஸ்
தியோ ஜேம்ஸ் (Theo James, பிறப்பு: டிசம்பர் 16, 1984) என்பவர் ஆங்கில திரைப்பட நடிகரும், இசையமைப்பாளருமாவார். இவர் யு வில் மீட் அ டல் டர்க் சற்றங்கேர், அண்டர்வோல்டு: அவாகேநிங், டைவர்ஜென்ட், போன்ற திரைப்படங்களிலும் பெட்லம், கோல்டன் பாய் போன்ற தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:பிரித்தானிய நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:பிரித்தானிய தொலைக்காட்சி நடிகர்கள் பகுப்பு:வாழும் நபர்கள் பகுப்பு:இசையமைப்பாளர்கள் பகுப்பு:1984 பிறப்புகள்
சோமூர்
சோமூர், தமிழ்நாடு, கரூர் மாவட்டம், கரூர் ஊராட்சி ஒன்றியத்துக்கு உட்பட்ட ஒரு ஊராட்சி. சோமூர் கரூர் மாநகரில் இருந்து சுமார் 12கிமீ தூரத்தில் அமைந்துள்ளது. இக் கிராமத்தின் முக்கிய தொழில் விவசாயம். இதன் அருகில் அமராவதி ஆறும், காவேரி ஆறும் அமைந்துள்ளன. இக் கிராமத்தில் அருகிலுள்ள திருமாகூடலுர் என்னும் இடத்தில் இரு ஆறுகளும் இணைகின்றன.